text: [{"text_idx": "#000000", "text": "Samfelag og pra\u0301t a\u0301 terassini aftana\u0301 m\u00f8ti\u00f0"}, {"text_idx": "#000001", "text": "Summarti\u0301\u00f0in plagar at vera merkt av, at vit ikki eru so mong, sum koma til regluligu m\u00f8tini i\u0301 Kristnastovu, m.a. ti\u0301 tey allarflestu ungu lesandi eru heima i\u0301 summarfri\u0301. I\u0301 a\u0301r hava vit to\u0301 veri\u00f0 v\u00e6l fleiri enn vanligt er. Millum teirra, i\u00f0 hava vitja\u00f0, hava veri\u00f0 fleiri fyrrverandi u\u0301tisetar, sum vit l\u00e6rdu at kenna, ta\u0301 tey vo\u0301ru undir u\u0301tbu\u0301gving herni\u00f0ri."}, {"text_idx": "#000003", "text": "Eisini hava fleiri teirra, i\u00f0 hava vitja\u00f0, luttiki\u00f0 a\u0301 m\u00f8tunum. Eitt nu\u0301 h\u00f8vdu vit vitjan av Anniku og Stephen Everett, sum greiddu fra\u0301 verki teirra i\u0301 Turkalandi umframt at hava ein bo\u00f0skap. Gunnar Nielsen, sum vit eisini kenna fra\u0301 u\u0301tisetati\u0301\u00f0 hansara, lutto\u0301k vi\u00f0 einum or\u00f0i ein sunnudag, og Jo\u0301han Petur Johannesen, i\u00f0 mangan hevur veri\u00f0 framvi\u00f0 i\u0301 missio\u0301ns\u00f8rindum, bar fram ein bo\u00f0skap ein annan sunnudag."}, {"text_idx": "#000004", "text": "Ba\u0301r\u00f0ur og Christa Mikkelsen, fyrrverandi u\u0301tisetar, vitja\u00f0u aftur saman vi\u00f0 d\u00f8trum teirra."}, {"text_idx": "#000005", "text": "Vit gle\u00f0ast um go\u0301\u00f0a samfelagi\u00f0, sum er rundan um verki\u00f0 i\u0301 Kristnastovu, i\u00f0 eisini kemur til sjo\u0301ndar gj\u00f8gnum vitjanir sum t\u00e6r, vit hava havt i\u0301 summar."}, {"text_idx": "#000006", "text": "M\u00f8ti\u00f0 byrja\u00f0i vi\u00f0 sangi uttanfyri"}]